钦定古今图书集成/明伦汇编/官常典/第712卷 > 易雄
## 钦定古今图书集成/明伦汇编/官常典/第712卷 > 易雄

按《晋书忠义传》：“雄字兴长，长沙浏阳人也。少为县吏，
自念卑浅，无由自达，乃脱帻挂县门而去，因习律令
及施行故事，交结豪右，州里稍称之。仕郡为主簿。张
昌之乱也，执太守万嗣，将斩之，雄与贼争论曲直。贼
怒，叱使牵雄斩之，雄趋出自若。贼又呼问之，雄对如
初。如此者三，贼乃舍之。嗣由是获免，雄遂知名。举孝”
廉，为州主簿，迁别驾。自以门寒，不宜久处上纲，谢职
还家。后为舂陵令。刺史谯王承既距王敦，将谋起兵
以赴朝廷。雄承符驰檄远近，列敦罪恶，宣募县境。数
日之中，有众千人，负粮荷戈而从之。承既固守，而湘
中残荒之后，城池不完，兵资又阙。敦遣魏乂、李恒攻
之，雄勉厉所统，捍御累旬，士卒死伤者相枕。力屈城
陷，为乂所掳，意气慷慨，神无惧色。送到武昌，敦遣人

忠鬼，乃所愿也。”敦惮其辞正，释之。众人皆贺。雄笑曰：
“昨夜梦乘车，挂肉其傍。夫肉必有筋，筋者斤也。车傍
有斤，吾其戮乎！”寻而敦遣杀之。当时见者，莫不伤惋。